Cuneiform Tablet TC 2 39
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-DUG-ma a-na a-mur-DINGIR qí-bi-ma a-šu-mì 1.5 ma-na-im KÙ.BABBAR ša ta-áš-pu-ra-ni u₄-mu-ú im-tí-du i-nu-mì ni-na-mu-ru-ni ḫa-sí-sà-ni-ma ší-bu-ta-kà-a a-kà-ša-dam mì-šu ša a-na 6 ma-na KÙ.BABBAR ta-áš-pu-ra-ni mì-ma 6 ma-na KÙ.BABBAR té-zi-ba-am lá ba-a-ba-tim URUDU lá-mu-nam té-zi-ba-am wa-ar-ki-kà-ma pu-ru-i i-ta-áš-kán-ma ba-a-ba-tí-a ú-ṣa-bi-tù ù ta-aḫ-sí-sa-tí-a ik-ta-an-ku mì-šu ša ṭup-pá-am ša kà-ri-im a-na la-qá-em ta-zi-zu lá ša-zu-uz-ta-kà-a a-na-ku-ma ba-áb-tám té-zi-ba-am 3.33333 ma-na KÙ.BABBAR É DAM.GÀR al-qé-ma i-na wa-áš-ḫa-ni-a a-dí-na-kum 12 ma-na KÙ.BABBAR šu-ku-bu-um a-ḫu-ka ub-lá-kum 2 ma-na KÙ.BABBAR DAM.GÀR a-na a-lim{ki} ú-ša-ak-ší-da-ku-um um-ma a-na-ku-ma ša-li-um i-ṣé-er É a-bi-a lá i-ša-lá {d}NIN.ŠUBUR-ba-ni ù a-ta qí-ša-am id-a qí-ša-am ta-dí-a mì-šu-um té-er-ta-ku-nu lá i-li-kam a-ḫi a-ta eb-ri a-ta té-er-ta-kà li-li-kam-ma uz-ni pí-té-a